is is is de is is is is is is is is is is is en es pt nb is is sk nb is is sk hu is is sk is de is is is cs is is is is ca en hu is is is is id is is is en is en sv is is pt is vi is is is is is es is is is hbs_lat de de is en is pt is vi is pt is is is vi is is is is is is ast is cs ceb is is sv is sv is is is pt is is is hbs_lat pt is ceb is is is is is is is is is is is is en is da is es
Landsbankinn ákveður að byggja á lóð sinni við Austurhöfn - Landsbankinn
17. maí 2017 - Fjárfestatengsl
Bankaráð Landsbankans hefur ákveðið að byggja húsnæði fyrir starfsemi bankans við Austurhöfn í Reykjavík. Bankinn hefur skoðað ýmsa kosti í húsnæðismálum í samvinnu við ráðgjafarfyrirtækið KPMG og Mannvit verkfræðistofu og var niðurstaða greiningar KPMG sú að Austurhöfn væri ákjósanlegasti kosturinn.
Bankinn mun nýta um 10.000 m2 í nýju húsi, um 60% af flatarmáli hússins, en selja eða leigja frá sér um 6.500 m2 sem munu nýtast fyrir verslun og aðra þjónustu. Bankinn mun fyrst og fremst nýta efri hæðir hússins þar sem fermetraverð er metið sambærilegt og á skrifstofuhúsnæði á öðrum góðum stöðum á höfuðborgarsvæðinu. Verðmætustu hlutar hússins á neðri hæðum verða að stærstum hluta seldir og umframrými á efri hæðum leigt út.
Helga Björk Eiríksdóttir, formaður bankaráðs, segir:
„Það er ánægjulegt að lausn á húsnæðisvanda bankans sé í sjónmáli. Starfsemi bankans í miðborg Reykjavíkur er í 13 húsum, að langstærstum hluta í leiguhúsnæði, og er húsnæðið bæði óhagkvæmt og óhentugt. Þetta er eitt af þeim skrefum sem brýnt er að taka til að bæta reksturinn og gera Landsbankann betur í stakk búinn til að þróast í síbreytilegu umhverfi. Við munum vanda til verka við úrlausn þessa máls, enda mikilvægt að vel takist til. Við viljum gæta sérstaklega að því að hús bankans við Austurstræti 11, sem hefur menningarlegt og sögulegt gildi, fái áfram að njóta sín.“
Þeir þættir sem horft var til í mati KPMG á mismunandi staðarvalkostum voru hagkvæmni, verðgildi hússins til framtíðar, samgöngur, staðsetning, skipulagsmál, sveigjanleiki húsnæðis og þjónusta og mannlíf í nágrenninu. Fjölbreytt starfsemi bankans gerir það að verkum að bankinn telur þörf á að vera með starfsemi sína miðsvæðis á höfuðborgarsvæðinu. Meðal kosta sem voru sérstaklega skoðaðir voru lóðir í grennd við Borgartún, Kringlu og Smáralind. Niðurstaðan var að Austurhöfn er ákjósanlegasti kosturinn þegar tekið er tillit til allra ofangreindra atriða.
Með flutningi í nýtt húsnæði mun starfsemi sem í dag fer fram á um 21.000 m2 rúmast á um 10.000 m2. Þetta er umtalsvert minna húsnæði en áður var talið að þyrfti undir starfsemina. Markmiðið með flutningum í nýtt hús er að ná fram hagræðingu, auka skilvirkni og mæta kröfum um breytt vinnulag í fjármálaþjónustu. Í því felst meðal annars að vinnuaðstaða í húsinu verður verkefnamiðuð og starfsfólk geti fært sig til eftir því sem verkefni krefjast.
Lilja Björk Einarsdóttir, bankastjóri Landsbankans, segir:
„Hröð tækniþróun og örar breytingar á fjármálamarkaði krefjast nýrra vinnubragða og mun nánari samvinnu og sveigjanleika innan bankans. Það er mikilvægt að vera í hentugu skrifstofuhúsnæði sem gerir slíka samvinnu mögulega þannig að við getum áfram veitt viðskiptavinum okkar fyrirmyndarþjónustu. Með því að selja eða leigja um 40% hússins við Austurhöfn, þar á meðal þá hluta sem eru metnir verðmætastir, nýtur bankinn þess að eiga lóð á góðum stað. Landsbankinn mun byggja hagkvæmt hús sem mun falla vel að umhverfi sínu. Þessi ákvörðun bankaráðs er fyrsta skrefið og nú hefst undirbúningsvinnan fyrir alvöru.“
Árlegur sparnaður vegna flutninga á starfsemi bankans í nýtt húsnæði er metinn vera um 500 milljónir króna og því var ákvörðun um nýjar höfuðstöðvar aðkallandi. Áætlaður kostnaður við að reisa 16.500 m2 hús er um 9 milljarðar króna, að lóðarverði meðtöldu. Að teknu tilliti til þess að bankinn mun selja og/eða leigja 6.500 m2 er gert ráð fyrir að kostnaður bankans við þann hluta hússins sem hann mun nýta verði um 5,5 milljarðar króna. Á móti kæmi söluverðmæti þeirra fasteigna sem bankinn getur selt við flutningana.
Fjárfestatengsl - 21. nóvember 2017 15:01
Landsbankinn gefur út skuldabréf fyrir 300 milljón evrur
Landsbankinn lauk 21. nóvember sölu á nýjum 5,5 ára skuldabréfaflokki að fjárhæð 300 milljónir evra með lokagjalddaga í maí 2023 og bera skuldabréfin fasta 1,00% vexti. Skuldabréfin voru seld á kjörum sem jafngilda 85 punkta álagi á miðgildi vaxtatilboða í vaxtaskiptasamningum á markaði.
Fjárfestatengsl - 20. nóvember 2017 12:46
Landsbankinn tilkynnir um skilyrt endurkaupatilboð
Landsbankinn hf. tilkynnti í dag um endurkaupatilboð til eigenda skuldabréfa í flokki EUR 300.000.000 3,00% á gjalddaga árið 2018 (ISIN: XS1308312658) þar sem bankinn býðst til að kaupa skuldabréfin til baka gegn greiðslu reiðufjár.
Fjárfestatengsl - 26. október 2017 16:07
Landsbankinn hagnast um 16,8 milljarða króna á fyrstu níu mánuðum ársins 2017
Afkoma Landsbankans var jákvæð um 16,8 milljarða króna eftir skatta á fyrstu níu mánuðum ársins 2017 samanborið við 16,4 milljarða króna hagnað á sama tímabili árið 2016. Arðsemi eigin fjár á tímabilinu var 9,4% á ársgrundvelli samanborið við 8,5% á sama tímabili 2016.
02.03.2017Aðalfundur Landsbankans hf. 22. mars 2017
24.02.2017Tilkynning um kaup Landsbankans hf. á eigin hlutum í samræmi við endurkaupaáætlun – lok þriðja endurkaupatímabils
13.02.2017Kaup Landsbankans á eigin hlutum á þriðja endurkaupatímabili
09.02.2017Landsbankinn hagnaðist um 16,6 milljarða króna árið 2016
09.02.2017Ársskýrsla Landsbankans 2016 komin út
09.02.2017Hættir í bankaráði Landsbankans hf.
09.02.2017Rekstur Landsbréfa hf. skilaði 702 milljóna kr. hagnaði á árinu 2016
Fyrri 1 2 3 4 5 6 7 8 9 Næsta
8. febrúar 2018 - Ársuppgjör 2017
21. mars 2018 - Aðalfundur
3. maí 2018 - Uppgjör 1F 2018
26. júlí 2018 - Uppgjör 1H 2018
25. október 2018 - Uppgjör 3F 2018
7. febrúar 2019 - Ársuppgjör 2018
Dagatalið er birt með fyrirvara um breytingar
Stefna um sölu eigna
Fyrirtæki í eigu bankans
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE